
TRESTNÝ ROZKAZ V MENE SLOVENSKEJ REPUBLIKY Okresný súd Liptovský Mikuláš samosudcom Mgr. Jurajom Lukáčom dňa 16. 2. 2026 v Liptovskom Mikuláši vydáva podľa § 353 ods. l Tr. poriadku rozhodol: Obvinený A. B. C. D. E. F. G. , nar. XX. X. XXXX v H. I., trvale bytom J. XXX/X, H. I., u z n á va
s a
z a
v i n n é h o,
že dňa 18.4.2024 po predchádzajúcom požití delta-9-tetrahydrokanabinol (THC) viedol v čase o 21:47 hod. osobné motorové vozidlo značky Volkswagen Golf s evidenčným číslom LM832ED po štátnej ceste I. triedy č. 18 na ulici 1. mája v meste Liptovský Mikuláš, kde bol pred predajňou IMPA predpísaným spôsobom zastavený a kontrolovaný hliadkou Obvodného oddelenia PZ Liptovský Mikuláš, následne z dôvodu javenia známok požitia omamných a psychotropných látok mu bol dňa 18.4.2024 o 22:15 hod. odobratý biologický materiál - krv, z ktorej toxikologicko-chemickou analýzou bola zistená koncentrácia 24,1 ng/ml delta-9- tetrahydrokanabinol (THC), ktoré vylučujú spôsobilosť vodiča viesť motorové vozidlo s tým, že porovnaním svojimi negatívnymi účinkami presahujú negatívne účinky etanolu v koncentrácii nad 1 g/kg(promile), pričom uvedené látky sú podľa zákona č. 139/1998 Z.z. o omamných látkach, psychotropných látkach a prípravkov v znení neskorších predpisov zaradené do I. skupiny psychotropných látok, t e d a vykonával v stave vylučujúcom spôsobilosť, ktorý si privodil vplyvom návykovej látky činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, č í m
s p á c h al
prečin ohrozenia pod vplyvom návykovej látky podľa § 289 ods. 1 Tr. zákona.
Za to sa od s u d z u je
podľa § 289 ods. 1, § 56 ods. 1, 2 Tr. zákona na peňažný trest vo výmere 800,- (osemsto) eur. Podľa § 57 ods. 3 Trestného zákona pre prípad, že by výkon peňažného trestu mohol byť úmyselne zmarený, súd u s t a n o v u j e obvinenému náhradný trest odňatia slobody vo výmere 2 (dva) mesiace. Podľa § 61 ods. 1, 2 Tr. zákona súd u k l a d á obvinenému trest zákazu činnosti viesť motorové vozidlá vo výmere 2 (dva) roky. Poučenie: Proti trestnému rozkazu môže podať odpor do 8 dní odo dňa jeho doručenia na podpísanom súde obvinený, osoby, ktoré sú oprávnené podať v jeho prospech odvolanie, prokurátor a poškodený, pokiaľ mu bola priznaná náhrada škody. Ak bol odpor podaný v lehote a nebol vzatý späť dovtedy, kým prokurátor neprednesie na hlavnom pojednávaní obžalobu, prednesením obžaloby prokurátorom na hlavnom pojednávaní sa trestný rozkaz ruší. Ak proti trestnému rozkazu podá oprávnená osoba v lehote odpor, samosudca nariadi vo veci hlavné pojednávanie. Ak odpor podá poškodený, ruší sa trestný rozkaz vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Poškodený môže vziať súhlas s trestným stíhaním späť až do doby, kým je trestný rozkaz doručený niektorej z osôb, uvedených v ods. 2 § 354 Trestného poriadku /u trestných činov uvedených v § 211 Tr. poriadku/. Ak sa v určenej lehote nepodá odpor, stane sa trestný rozkaz právoplatným a vykonateľným.

